TRONDHEIM 



SKOLE KINO 


PROGRAM HØSTEN 1969 


Trondheim skolekino 


Med dette presenteres skolekinoens høstprogram for gruppe 1: elever 
over 16 år i gymnas, yrkes- og fagskolene, lærerskolen, sosialskolen og 
ungdomsskolens 10. klasse. 

Et programutvalg velger ut de filmene som skal vises. Dette utvalget 
består for tiden av adjunkt Kjell Uhlin Hansen og faglærer Torleif Langli 
(fra lærerorganisasjonene), arkitekt Terje Solvang (fra Trondheim Film- 
klubb), journalist Johan Jensen (fra Trondheim Journalistlag), Robert 
Hofstad og Steinar Bjerkestrand (fra elevrådene) og direktør Willy 
Svarverud (fra Trondheim Kinematografer). 


HVORDAN BLI MEDLEM? 

Medlemskortene selges gjennom elevrådene og tillitsmennene i de 
enkelte klasser. Også lærere og lektorer ved de samme skoler kan bli 
rnedlem av skolekinoen. 

Vi viser denne høsten i alt 6 filmer. Medlemskortet koster kr. 10,- og 
gir adgang til 5 av filmene etter valg. Medlemmer som ønsker å se alle 6 
filmer kan gjøre dette mot å betale en billettpris på kr. 2,- for den 
siste filmen. 


HAR DU SETT FILMEN FØR? 

Mange har kanskje sett en eller to av filmene tidligere. Spesielt filmer 
som har stor kunstnerisk verdi eller skal danne grunnlag for en diskusjon, 
kan med fordel sees to eller flere ganger. Når en ser en film for annen 
gang, vil en få bedre tid til å studere detaljene og den kunstneriske 
verdien blir ofte større. Medlemskortet blir derfor ikke mindre verdifullt 
om du har sett noen av filmene tidligere. 


HØSTENS PROGRAM 

presenteres på de neste sidene. Forestillingstider m.v. vil bli kunngjort 
ved plakatoppslag på skolene. 


«EN MANN OG EN KVINNE» 

FØRSTEPRIS I CANNES 1966 . . 

en mann 01 en kvime 

UN HOMME ET UNE EEMME 



UN HOMME ET UNE FEMME 

Claude Lelouch har skapt en rekke betyde- 
lige filmverker, og dette er kanskje det stør- 
ste. Filmen fikk førsteprisen i Cannes 1966 
og har fått rosende omtale overalt hvor 
den har vært vist. 

Det er ikke selve handlingen som er det 
store ved «En mann og en kvinne». Den 
^ (j) er nokså enkel: De to, begge ca. 30 år, 
møtes en vintersøndag på en pensjonat- 
skole i Deauville. Han skal besøke sin lille sønn, hun sin lille datter. De 
har begge mistet sin ektefelle og forteller hverandre om sin fortid. Tidlig 
i filmen kan en så slutte seg til hvordan det vil gå! 


ANOUK AIMÉE 
VEAN- LOUIS TRINTIGNANT 
PIERRE BAROUH 

REG! CLAUDE LELOUCH 


Det er måten historien fortelles på, som er filmens styrke. Filmskaperen 
Claude Lelouche viser sitt kunstnertalent gjennom fremragende kamera- 
arbeide, virkningsfulle fargeskiftninger og en klipping som gir filmen fin 
rytme. Del snakkes ikke meget i «En mann og en kvinne». Det meste for- 
telles ved bilder og musikk. I blant også med fart! Lelouche kan fortelle 
om biler og menneskers lek med dem. 


«En mann og en kvinne» er et artistisk filmverk. Hovedvekten er lagt på 
det estetiske; derfor kan menneskeskildringen virke grunn. Noe rett har 
vel en dansk kritiker som sier at filmen kan føles overfladisk i sin 
dyrkelse av det skjønne. En tiltrekkes av det vakre, men har vanskelig 
for å føle med de to som møtes. 


Spilledager: Mandag 15. og tirsdag 16. september. 


«TOG UNDER OPPSIKT» 


Tog 
under ! 



dESKOSLOVCNSKV Fil M 


get. Et tysk ammunisjonstog 
mefronten gir beskjed om at 


Tsjekkoslovakisk film går nå sin seiers- 
gang verden over og ved en rekke festiva- 
ler de siste årene har tsjekkoslovakiske 
filmer plassert seg sterkt på premielistene. 
«Tog under oppsikt» er laget av den unge 
regissøren Jiri Menzel. 

Filmen er på den ene siden en vemods- 
munter humoreske om en ung stasjons- 
betjent-lærling og hans trang til amorøse 
eventyr og seksuell erfaring, — en vilter 
komedie i slekt med «Forargelsens hus». 
På den andre siden er den et okkupa- 
sjonsdrama av det mest dramatiske sla- 
skal passere den vesle stasjonen, og hjem- 
det skal sprenges i luften. 


«Tog under oppsikt» er laget med lun humor og skarp iakttagelsesevne. 
Det er blitt et mesterstykke av en film, som man lenge vil huske. 

Spilledager: Mandag 29. og tirsdag 30. september. 


«TOM JONES» 


Tony Richardson er en mangesidig britisk 
filmbegavelse — regissøren som har gitt 
oss en rekke av senere års mest bemer- 
kelsesverdige engelske filmer. Fra filmati- 
seringen av Osborne’s «Se deg om i 
vrede», via «En duft av honning» og «En- 
som seier» (The Loneliness of the Long- 
Distance Runner) til den burleske kome- 
dien «Tom Jones» og senere «Elsket og 
savnet» etter Evelyn Waughs berømte 
roman. «Tom Jones» etter John Osborne’s manuskript basert på Henry 
Fieldings roman av samme navn, er vel en av de frodigste og saftigste 
komedier som overhodet er laget på film, pikant på grensen av det tillate- 
lige den gang i 1963, til det ytterste korrekt i miljøskildring og tidskoloritt 
fra George il’s England og psykologisk gjennomarbeidet som få. 

Tom Jones er et produkt av illegal kjærlighet og får vokse opp på et 
fint engelsk gods, hvor hans livbejagende holdning skaffer ham fiender 
innen de mer bornerte kretser — og venner og venninner i mindre av- 
slepne samfunnslag. Til fulle nyter han livets goder, men trues selvføl- 
gelig av en grum skjebne fordi misunnelse og trangsyn aldri har kunnet 
tåle sunn og sann livsutfoldelse. 

Albert Finney tegner et forfriskende bilde av den sterke og amorøse Tom, 
og ved hans side finner vi ypperlige skuespillere som Hugh Cliffith, 
Dame Edith Evans og Susannah York. 

Spiiledager: Mandag 13. og tirsdag 14. oktober. 

EASTMANCOLOUR 


«KRIGSSPILLET» 



Spiiledager: Mandag 27. og 


Få filmer har med så øyeblikkelig virk- 
ning tiltrukket seg slik oppmerksomhet 
som KRIGSSPILLET, en fjernsynproduk- 
sjon laget for BBC av Peter Watkins. 
Hans syn på de mulige konsekvenser av 
et atomangrep på Storbritannia er så kom- 
promissløst at det i mange måneder ble 
diskutert om KRIGSSPILLET noen gang 
skulle bli vist. Til slutt bestemte BBC seg 
for, i stedet for å vise filmen i fjernsynet, 
å vise den for publikum i the National 
Film Theatre i London samt i andre kinoer 
som drives av the British Film Institute, 
tirsdag 28. oktober. 


Oslo-pressen skrev om KRIGSSPILLET: 

RYSTENDE OG SKREMMENDE BRITISK TOPPFILM 

Filmen er en høyt tiltrengt vekker, og alle som tror de kan holde det ut, bør se den 
Ikke minst vil ledende politikere i alle leire ha godt av å se den, og vi håper den vil 
også nå dem. Verdens Gang 

Efter denne smertefullt brutale filmen skal ingen lenger være i tvil om hva en atomkrig 
innebærer. Så rystende er de «autentiske» bilder den viser at den tre kvarters filmen 
unndrar seg enhver normal kritikk .... er tatt opp på en måte som gir den en nesten 
ufattelig autentisk karakter og er laget efter de retningslinjer man vanligvis finner ved 
reportasjefilmer, med gateintervjuer og kommentarr mellom de mest rystende «på-stedet- 
opptak». Ord dekker ikke de inntrykk man sitter tilbake med efter å ha sett «Krigsspillet». 

Aftenposten 

«Krigsspillet bør ses av voksne mennesker i en kino. Og her er anledningen. Skam 
få den som lar den gå forbi seg. Dagbladet 

«. . . . noe av det sterkeste som på år og dag har vært vist på kino-lerretet .... la oss 
bare håpe at han også kan nå fram til de politikere — i øst som i vest — som tror 
man kan vinne en krig ved hjelp av atombomber .... Filmen fortjener et stort 
publikum. Arbeiderbladet 

Peter Watkins innbyr til debatt .... selvfølgelig bør folk flest se filmen. 

Morgenbladet 

ET ALVORLIG VARSKO TIL ALLE 

Dette er hård kost, men i vår atom-pregede tid har vi ikke lov til ikke å se den .... Vi 
må vite at vi kan risikere de tilstander Watkins presenter for oss. Vi må forsøke å 
hindre at så skjer. Morgenposten 

Måtte statssjefer og parlamentarikere, prester og pressefolk, folk flest i alle land gå og 

se denne filmen, kjenne kvalme og ikke glemme opplevelsen Vi kan aldri få 

vite for mye om vår tids mest absurde og avgjørende problem Nationen. 

« Krigsspillet » er en historisk begivenhet. Kan det tenkes et dokument — og det tilmed 
pci selluloid — kanbidra ■ til å snu historiens forløp ?» 

Johan Borgen i Dagbladet 23/11 — 66* 

EN FILM AV HENNING CARLSEN¥ 

I KNUT HAMSUNS £NP 1 


MED: PER OSCARSSON 

GUNNEL LINDBLOM m 
SUNT ZO NORSKE SKUESPILLERS 

STUDIO ABC — 



Aldri er det lyktes i samme grad som i 
dansken Henning Carlsens «Sult» å over- 
føre Knut Hamsuns geni til film. Den 
helt særpregede atmosfære i Hamsuns 
fantastiske diktning har aldri tidligere 
helt kommet til uttrykk i de mangfoldige 
forsøk på å overføre den til filmsproget. 
Når det i «Sult» er lyktes å fint, skyldes 
det foruten regissørens solide kjennskap 
til materien og sans for århundreskiftets Kristiania-koloritt, vel i avgjø- 
rende grad Per Oscarssons nesten ufattelige evne til innlevelse i rollen 
som Knut Hamsuns alter ego. Det er gjennom Per Oscarsson og hans 
skarpe karakteriseringsevne denne filmen virkelig lever som et selvsten- 
dig kunstverk fullt ut i pakt med ånden og stemningen i Hamsus verk. 
Sjelden har en skuespillerprestasjon gjort et så gjennomgripende inn- 
trykk, og det taler festivaljuryen til ære at Per Oscarsson fikk «De gyldne 


palmer» som beste skuespiller i Cannes for to år siden. Hans tolkning 
«iv den sultende dikteren i Kristiania spenner over et enormt register. 
Han er mennesket som står utenfor verden, en ung mann hvis liv er lyst 
og rikt så lenge han tomler i sin egen fantasiverden, men som fylles av 
lidelse, savn, sult og mørke når han av bitter nød tvinges inn i virkelig- 
heten. Så har da også Per Oscarssons eget liv fortonet seg som en 
m < ‘ r k ( * 1 1 c j [mmIIcII iil var store dikters i ungdomsårene. Per Oscar:.:, on 
har også sultet og lidd. Men allikevel ville neppe hans tolkning av rollen 
blitt så eventyrlig betagende om han ikke også eide en varme og en 
humor som i likhet med Hamsuns egen gjennomskinner denne forhutlede, 
men stolte skikkelsen. 

Spilledager: Mandag 10. og tirsdag 11. november. 

«FOR EN GAL, GAL, GAL, GAL VERDEN» 


I «For en gal, gal, gal, gal verden» kaster 
den ellers så seriøse amerikanske regis- 
søren Stanley Kramer alle hemninger over- 
bord og gir oss den villeste og galeste 
forlystelse vi vel har opplevd på film de 
senere år. Det er en filmkomedie så 
mangfoldig, løssluppen, pengeforaktende 
og stjernespekket man overhode kan 
ønske seg. Og allikevel — Stanley Kramer 
har nok hatt sin egen meget bestemte og tildels meget seriøse mening 
også med denne filmen. Vi ler oss skjeve av det utrolige vittighetsopp- 
komme i de to og en halv time filmen varer, men samtidig svir latteren 
inne i oss. For det vi opplever, er intet mindre enn Kramers hensynsløse 
oppgjør med vår tids meningsløshet, med det vanvittige jag etter penger, 
makt og prestisje som vi alle i større eller mindre grad er preget av. 
Denne gale verden er ikke bare amerikansk, men et rent universelt feno- 
men i dag. At Kramer for å fremme sitt syn på verdens dårskap har 
engasjert omtrent alt det gjeveste som finnes av amerikanske — og briti- 
ske — komikere, skal vi bare være glade for. Her opplever vi gode, 
gamle Buster Keaton og Joe Brown, Spencer Tracy, Mickey Rooney, 
Sid Caesar, Buddy Hackett, Ethel Merman, Dick Shawn, Phil Silvers, 
Dorothy Provine og Terry-Thomas — for å nevne de viktigste. Og hver 
og en overgår seg selv i en grad som gjør det vanskelig å få med seg 
all den hesblesende humor som utfoldes. Poenget er at endel mer og 
mindre hederlige, men alle like typisk moderne, individer kommer på spor 
etter en nedgravd kjempeskatt. Og så begynner en alle mot-alle kamp 
for å komme først til skatten. Den omfatter halsbrekkkende jakt pr. bil, 
til fots og i luften, og rommer situasjoner så ustyrlige at man bare må 
gi seg over i blind beundring over regissørens fabelaktige evne til å trolle 
med bildene, over moderne filmteknikks ufattelige muligheter — og over 
fremragende komediespill over hele linjen. Og dog er det bittert alvor 
på bunnen! 

Spilledager: Mandag 24. og tirsdag 25. november. 


STANLEY KRAMER 

PRESENTERER 


SPENCER TRACY 
BUDDY HACKETT 
ETHEL MERMAN 

